=== 2000'erne ===
I 2001 debuterede hun i rollen som [[Galadriel]] i Peter Jacksons ''[[Ringenes Herre - Eventyret om Ringen (film)|Ringenes Herre - Eventyret om Ringen]],'' en rolle, hun har haft i de efterfølgende film i serien. Hun vandt sin første Oscar for bedste kvindelige birolle for sit portræt af skuespillerinden [[Katharine Hepburn|Katherine Hepburn]] i [[Martin Scorsese]]s ''[[The Aviator]]'' i 2004.<ref name=":2" /> Hun blev efterfølgende nomineret i samme kategori for filmen ''Notes on a Scandal'' i 2007, mens hun modtog to nomineringer i 2008 for henholdsvis sin hovedrolle i ''[[Elizabeth: The Golden Age]]'' og sin birolle i [[Bob Dylan]]-biografien ''I’m Not There''.<ref name=":2" /> I 2008 fik hun kommerciel succes med skurkerollen i [[Steven Spielberg]]s ''[[Indiana Jones og Krystalkraniets Kongerige|Indiana Jones & Krystalkraniets Kongerige]]'', og spillede over for Brad Pitt i David Finchers ''[[Benjamin Buttons forunderlige liv]].''<ref>Møller, Hans Jørgen (15.11.2007) [https://politiken.dk/kultur/film_og_tv/art4718673/Cate-Blanchett-er-en-h%C3%A5rdtarbejdende-diva Interview Cate Blanchett er en hårdtarbejdende diva] ''Politiken''. </ref>
Levende_personer